Anne Hathaway (1556–1623)
<s>Anne Hathaway (Shottery kod Stratforda, 1555/1556. – Stratford, 6. augusta 1623.), supruga Williama Shakespearea.</s>

<s>Život 
O njoj se zna vrlo malo osim referenci u pravnim dokumentima, ali njezina ličnost i odnos sa Shakespeareom su predmet nagađanja mnogih historičara i pisaca.</s><s>Historičari pretpostavljaju da je rođena oko 1555/1556. i da je odrasla u Shotteryju, jednom selu zapadno od Stratforda (Warwickshire), na farmi porodice Hathaway.</s><s>Njezin otac, Richard Hathaway, bio je seljak (tzv. yeoman).</s><s>Hathaway je se udala za Shakespearea u novembru 1582. dok je već bila trudna sa prvim djetetom, kojeg je rodila šest mjeseci kasnije.</s><s>Razliku u godinama, dodatu Hathawayinoj prijebračnoj trudnoći, neki su historičari koristili kao dokaz da se radilo o vjenčanju iz puške, koje je donekle nevoljkom Shakespeareu nametnula porodica Hathaway.</s><s>Međutim, nema drugih dokaza za ovaj zaključak.</s>

<s>Iz njihovog braka je se rodilo troje djece: Susanna 1583. i blizanci Hamnel i Judith 1585.</s><s>Hamnet je umro sa jedanaest godina tokom jednog od čestih izbijanja bubonske kuge i pokopan je u Stratfordu 11. augusta 1596.</s>

<s>Godine 1607., najstarija kći Susanna udala je se za lokalnog liječnika, Johna Halla (1575-1635), i sljedeće godine rodila kćer Elizabeth (1608-1670).</s><s>Druga kći Judith udala je se za Thomasa Quineya (1589-1663), koji je bio stratfordski vinar i vlasnik krčme iz dobre porodice.</s><s>Njih dvoje su se vjenčali u februaru 1616. kada je ona imala trideset i jednu a on dvadesetsedam godina.</s><s>Sumnja se da Shakespeare nije odobrio ovaj izbor kada je otkrio da je Quiney zatrudnjeo drugu djevojku.</s><s>Osim toga, Quiney nije uspio dobiti posebnu dozvolu za vjenčanje potrebnu za vrijeme Korizme, što je dovelo do ekskomuniciranja Judithe i Thomasa 12. marta.</s><s>Ubrzo nakon toga, 25. marta 1616.</s><s>Shakespeare je izmijenio svoju oporuku kako bi Judith naslijedila tristo funti u njegovo ime, izostavljajući Quineya iz testamenta i dajući većinu svog imanja drugoj kćeri Susanni i njezinom suprugu.</s>

<s>Neki autori tvrde da je Shakespeare počeo ne voljeti svoju ženu, ali ne postoji čvrsta dokumentacija koja bi poduprla tu pretpostavku.</s><s>Većinu života William je proveo u Londonu, pišući i izvodeći svoje drame, dok je Anne ostala u Stratfordu.</s><s>Međutim, prema Johnu Aubreyju, vraćao je se u Stratford na određeno vrijeme svake godine.</s><s>Kad se 1613. godine povukao iz kazališta, napustio je London da bi živio u Stratfordu sa Annom.</s>

<s>Poznato je da je Shakespeare ostavio samo jednu oporuku svojoj ženi, svoj «drugi najbolji krevet sa namještajem».</s><s>Ne spominje se «najbolji» krevet koji bi bio uključen u glavnu ostavštinu Susanni.</s><s>To oporučenje Anne često se tumačilo kao omalovažavanje, implicirajući da je Anne u nekom smislu bila samo «druga najbolja» osoba u Williamovom privatnom životu.</s>

<s>William je preminuo najvjerojatnije 23. aprila 1616. a Anne je preživjela sedam godina nakon smrti supruga.</s><s>Jedan dokument iz 1693. bilježi kako je «jako željela» da bude pokopana sa svojim mužem.</s><s>Zapravo je bila sahranjena u posebnom grobu pokraj njega u Crkvi Svetog Trojstva (Church of the Holy Trinity) u Stratfordu.</s><s>Natpis kaže: «Ovdje leži tijelo Anne, supruge Williama Shakespearea, koja je napustila ovaj život 6. augusta 1623. u dobi od 67 godina».</s>

<s>Djeca 
Iz braka Anne i Williama rođeno je troje djece:
 Susanna Shakespeare (1583-1649);
 Hamnet Shakespeare (1585-1596);
 Judith Shakespeare (1585-1662).</s>

<s>Bilješke</s>

<s>Izvori</s>

<s>Bibliografija</s>

<s>William Shakespeare</s>

